Up-324/04
Natisni
Opravilna št.:
Up-324/04
Datum odločitve:
25. 11. 2005
ECLI:
ECLI:SI:USRS:2005:Up.324.04
Akt:
Ustavna pritožba A. A. in C. C. zoper sklep Višjega sodišča v Ljubljani št. I Cp 136/2004 z dne 10. 3. 2004
Izrek:
Ustavna pritožba A. A. in C. C. zoper sklep Višjega sodišča v Ljubljani št. I Cp 136/2004 z dne 10. 3. 2004 se zavrže.
Evidenčni stavek:
Po prvem odstavku 51. člena Zakona o Ustavnem sodišču se lahko ustavna pritožba vloži šele, ko so izčrpana vsa pravna sredstva. Zato ustavna pritožba zoper sklep Višjega sodišča, s katerim je to razveljavilo sodbo sodišča prve stopnje in zadevo vrnilo v novo sojenje, ni dovoljena in jo je treba zavreči.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 5. 2004
Vrsta odločitve:
sklep
Vrsta rešitve:
zavrženje
Dokument:
US25294
Dokument v PDF obliki:
Up-324-04.pdf
115 KB
Prenesite datoteko
Up-324/04-5
25. 11. 2005
SKLEP
Ustavno sodišče je v postopku za preizkus ustavne pritožbe A. A. iz Ž., ki jo zastopa B. B. B. iz Z., in C. C. iz V., ki jo po pooblastilu njene zakonite zastopnice A. A. zastopa B. B. B. iz Z., na seji senata dne 3. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. in C. C. zoper sklep Višjega sodišča v Ljubljani št. I Cp 136/2004 z dne 10. 3. 2004 se zavrže.
Obrazložitev
1. Sodišče prve stopnje je pritožnicama (v pravdnem postopku toženkama) naložilo plačilo denarnega zneska, vendar največ do vrednosti zapuščine po pokojnem možu oziroma očetu pritožnic. Višje sodišče je pritožbi pritožnic ugodilo, ker je med drugim ugotovilo, da z izpodbijano sodbo ni bila ugotovljena vrednost dednih deležev, do višine katerih odgovarjata za zapustnikove dolgove, zaradi česar naj bi bil izrek neizvršljiv. Sodbo sodišča prve stopnje je razveljavilo in zadevo vrnilo sodišču prve stopnje v novo sojenje.
2. Pritožnici v ustavni pritožbi zatrjujeta kršitev 22. člena Ustave. Navajata, da je Višje sodišče odločilo preko z zakonom določene meje preizkusa pritožbe, saj v pritožbi nista zatrjevali, da je izrek izpodbijane sodbe neizvršljiv, poleg tega pa naj bi bil neizvršljiv izrek v njuno korist.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. V obravnavani zadevi pritožnici ustavno pritožbo vlagata zoper sklep Višjega sodišča, s katerim je to razveljavilo sodbo sodišča prve stopnje in zadevo vrnilo v novo sojenje, v katerem bo sodišče ponovno odločilo o utemeljenosti tožbenega zahtevka. Zoper odločitev sodišča prve stopnje bosta imeli pritožnici možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijani sklep ni dovoljena in jo je treba zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić